En middelsstor, avlang, litt blank, brungul trebukk uten påfallende hår på oversiden. Antennene er mørkt brunlige og litt kortere enn kroppen, de fire innerste leddene forstørrede. Det lange, fjerde leddet har en brem av mørke hår på innersiden. Hodet og pronotum har et bredt, rødbrunt midtfelt og mørke sidekanter. Pronotum er trapesformet sett ovenfra, omtrent like langt som bredt. Dekkvingene er jevnbrede, tett punkterte.